# Adore

### Fra Wikipedia, den frie encyklopædi

Du har nye beskeder (forskel fra næstsidste redigering).

Adore
Studiealbum af Smashing Pumpkins
Udgivet | 1. juni 1998
Genre | Alternativ rock
Længde | 72:51
Antal numre | 16
Udgiver | Virgin Records
Producer | Billy Corgan & Brad Wood
Smashing Pumpkins kronologi
Mellon Collie and the Infinite Sadness (1995) | Adore (1998) | Machina/the Machines of God (2000)

Adore er det fjerde album fra Smashing Pumpkins og blev udgivet 1. juni 1998 – få dage efter bandet havde holdt koncert for cirka 30.000 mennesker i Tivoli. Albummet er udgivet på Virgin Records.

Efter kæmpesucceserne Siamese Dream og Mellon Collie and the Infinite Sadness var der høje forventninger til Smashing Pumpkins. Bandet gik dog i en helt anden retning end forventet og lavede et album med en mere stille og mere elektronisk lyd. Selvom Adore gik direkte ind som nr. 1 i New Zealand og som nr. 2 i USA, blev pladen en kommerciel fiasko. I USA blev der solgt 1,1 million eksemplarer, hvilket var langt under bandets standard.

Kritikerne kunne dog godt lide bandets kunstneriske udfoldelser, og bandet blev bl.a. nomineret ved Grammy Awards i 1999 i kategorien Best Alternative Music Performance.

## [redigér] Skæringsliste

1. To Sheila
2. Ava Adore
3. Perfect
4. Daphne Descends
5. Once Upon a Time
6. Tear
7. Crestfallen
8. Appels + Oranjes
9. Pug
10. The Tale of Dusty and Pistol Pete
11. Annie-Dog
12. Shame
13. Behold! the Night Mare
14. For Martha
15. Blank Page
16. 17

## [redigér] Singler

- Ava Adore (1998)
- Perfect (1998)

## [redigér] Band

- Billy Corgan (sang, guitar, klaver, producer)
- James Iha (guitar)
- D'arcy Wretzky (bas, sang)

Adore markerede det første album, hvor Jimmy Chamberlin ikke sad bag trommerne. Matt Walker spillede trommer på langt de fleste sange, dog med nogle få undtagelser. Joey Waronker spillede trommer på Perfect, Once Upon a Time og Pug, mens Matt Cameron spillede trommer på For Martha. Trommerne på Shame blev klaret af en maskine. Derudover spillede producer Brad Wood også orgel på Blank Page.

På bandets verdensturné i 1998 spillede Kenny Aronoff trommer.

## [redigér] Information

Alle sangene på albummet er skrevet af Billy Corgan.

Sangene er typisk skrevet i perioden 1996 og 1997, hvor Corgans mor Martha Corgan blev ramt af kræft, og døde nogle måneder senere. Det var også deromkring Corgan blev skilt fra sin kone, og hans bedste ven, bandets trommeslager Jimmy Chamberlin, blev smidt ud af bandet, pga. en episode med stoffer. Det forklarer hovedsageligt, hvorfor pladen er så meget mere mørk og trist end tidligere Pumpkinsplader (der jo i forvejen ikke har været de mest positive).

Crestfallen, Tear og Blank Page handler antageligt om tabet af en elsket, højst sandsynligt en kæreste eller tæt ven. Shame, The Tale of Dusty and Pistol Pete og For Martha handler om død, og de konsekvenser det nu engang medfølger. Sidstnævnte er naturligvis en hyldest til Corgans mor, mens det senere er kommet frem, at Shame er skrevet om INXS-forsangeren Michael Hutchence, der døde i november 1997. Bono fra U2 skrev nogle år senere sangen Stuck in a Moment om selvsamme forsanger.

Appels + Oranjes (Apples and Oranges) blev stavet forkert med vilje, da David Bowie i forvejen havde en sang af det navn. Det er dog ikke første gang, at Billy Corgan staver titlerne anderledes/forkert. Mellon Collie (Melancholy), Galapogos (Galapagos), Mayonaise (Mayonnaise) og Siva (Shiva) er blot nogle af eksemplerne på dette.

Adore er det eneste Pumpkinsalbum, hvor alle fire originale medlemmer ikke medvirker. Jimmy Chamberlin er således den eneste græskar, der ikke er med på pladen. Nogle kritikere beklagede sig over, at bandet benyttede drum machine, men det er ukorrekt. Matt Walker, der havde turnérede med bandet efter Chamberlins farvel, spiller trommer på de fleste af sangene. Joey Waronker og Matt Cameron har ligeledes kontribueret til pladen. Den eneste sang, der er drum machine på, er Shame, og det er tydeligt, at bandet ikke var i stand at genindspille end bedre version end den, der kom med.

## [redigér] 17

"17" er et kort instrumental track, der indeholder melodien fra en Adore-outtake "Blissed and Gone". På indersiden af albumcoveret finder man et lille digt tilknyttet "17":

> 17 seconds of compassion
> 17 seconds of peace
> 17 seconds to remember love is the energy behind which all is created
> 17 seconds to remember all that is good
> 17 seconds to forget all your hurt and pain
> 17 seconds of faith
> 17 seconds to trust you again
> 17 seconds of radiance
> 17 seconds to send a prayer up
> 17 seconds is all that you need

Hentet fra "http://da.wikipedia.org../../../a/d/o/Adore.html"

Kategorier: Album fra 1998 | Alternative-album | Smashing Pumpkins-album

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Česky
- Deutsch
- English
- Español
- Suomi
- Français
- Galego
- Italiano
- Polski
- Svenska